’हिरख कोई नेही बस्त नेईं जिसी चोरी जां जबरदस्ती खूसी लैता जा। एह् ते आप-मुहारा भावें दा छल्ल होंदा ऐ, पंतू। इसलेई इ’दे च नां तेरा दोस ऐ नां मेरा।’ में गल्ल मकाने लेई आखेआ। ते फ्ही बिना रुके दे उत्थुआं टुरी पेआ। टुरदे-टुरदे मिगी सुधिया दे बोल सनोचे, ‘तुस इसदा रोह् निं बुज्झेओ, ते नां गै एह्कड़ी गल्ल कुसै गी सनाएओ, साह्ब जी। पर इस पासे दा चक्कर जरूर लांदे र’वेओ।’ में किश परता निं दित्ता। तेज कदमें टुरी पेआ।